== Kunstnerisk virke ==
Selv om Dagmar Starcke uddannede sig som maler, blev hun mest kendt og anerkendt for sine applikerede, syede eller limede tekstilcollager. Da hun i 1920’erne opholdt sig med sin mand i Frankrig begyndte hun at skrive hjem ved at sende små applikerede postkort til familie og venner. Det blev begyndelsen til det, der skulle blive hendes helt særlige kunstneriske udtryksform, og her var hun blandt frontløberne i at eksperimentere med former og farver, materialer og teknikker. Ofte valgte hun gamle klude og brugte stofrester til sine tekstilværker. En kilde til værkerne var blandt andet en kludepose, som hun havde fået hjemmefra, og som var samlet gennem flere generationer helt tilbage fra hendes tipoldemor. Andre gange præparerede hun stofstykkerne ved at brede dem ud i solen udenfor, hvor de blev bleget, så de passede til hendes farveskala og -udtryk. Hun klippede motiverne ud uden forudgående tegning og byggede efterfølgende sine billeder op med stor sans for formernes, materialernes og farvernes indbyrdes sammenhæng.<ref name=":1">Grå Borup-Nielsen, Grete Zahle & Torben Weirup: ''Henrik Starcke'', edition luga 2002, {{ISBN|87-985316-1-1}}</ref><ref name=":3">Kunstnerarkiv for Dagmar Starcke, Danmarks kunstbibliotek, udklipssamling af anmeldelser og avisomtale m.m.</ref> Selv om stofstykkerne tvang hende til at arbejde i flader, blev hendes motiver aldrig abstrakte. Dagmar Starckes billeder viser ofte let aflæselige motiver og små, eventyrlige fortællinger fra hverdagen, bibelen eller H.C. Andersens eventyr.<ref>Danmarks Kunstbiblioteks digitale samling af Dagmar Starckes værker http://www5.kb.dk/images/billed/2010/okt/billeder/subject9963/da/</ref>
Kunst Maleri Organisationer Uddannelsesinstitutioner Materiel_kultur